DA Den Europæiske Unions Tidende C 199/9

Meddelelse fra EFTA-Tilsynsmyndigheden i henhold til artikel 4, stk. 1, litra a) i den retsakt, der omtales i punkt 64a i bilag XIII til EØS-aftalen (Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet)

Indførelse af nye forpligtelser til offentlig tjeneste for så vidt angår ruteflyvning på ruter i Finmarken og Nordtroms (Norge)

(2006/C 199/06)

1. INDLEDNING

I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Norge besluttet at indføre forpligtelser til offentlig tjeneste pr. 1. april 2007 for så vidt angår ruteflyvning på følgende ruter:

1. Ruterne mellem Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest og Alta

2. Hasvik-Tromsø, Hasvik-Hammerfest og Sørkjosen-Tromsø

2. DEFINITION

I denne meddelelse betyder flyvning med et og samme luftfartsselskab, at dette skal transportere passagerer på en luftrute inden for et rutenet, der er omfattet af forpligtelserne til offentlig tjeneste. Den maksimale transporttid for alle flyvninger udført af et og samme luftfartsselskab er 3 timer og 30 min. beregnet fra afgang fra udgangspunktet til ankomst til destinationen.

3. FORPLIGTELSE TIL OFFENTLIG TJENESTE OMFATTER FØLGENDE SPECIFIKATIONER FOR DE INDIVIDUELLE RUTEOMRÅDER

3.1 Ruterne mellem Kirkenes, Vadsø, Vardø, Båtsfjord, Berlevåg, Mehamn, Honningsvåg, Hammerfest og Alta

3.1.1 Hyppighed, pladskapacitet, ruteføring og fartplaner

Der gælder følgende krav til hyppighed, pladskapacitet, ruteføring og fartplaner

— Kravene gælder året rundt.

— Hvis tilslutning til flyrute til og fra Tromsø er påkrævet, skal flyvningerne planlægges, så passagererne kan rejse til og fra Tromsø med kun et enkelt flyskift på ruten.

— Hvis der er særlige krav til pladskapacitet, justeres antallet af udbudte pladser efter de regler, der er fastsat af Transport- og Kommunikationsministeriet, jf. bilag A til denne meddelelse.

— Der skal tages hensyn til det offentlige lufttransportbehov.

Krav for mandag-fredag

Alta

— Mandag-fredag kombineret skal den udbudte pladskapacitet være på mindst 550 pladser både til og fra Alta.

— Mindst en daglig returflyvning med et og samme luftfartsselskab til Kirkenes med højst én mellemlanding. Første ankomst i Kirkenes senest kl. 9.00 og sidste afgang fra Kirkenes tidligst kl. 14.00.

— Returflyvninger med et og samme luftfartsselskab mellem andre lufthavne og Alta i henhold til kravene i denne meddelelse.

Hammerfest

— Mindst fem daglige afgange og ankomster.

— Mandag-fredag kombineret skal den udbudte pladskapacitet være på mindst 750 pladser både til og fra Hammerfest.

— Mindst tre returflyvninger med et og samme luftfartsselskab til Vadsø. I begge retninger med første ankomst senest kl. 10.30 og sidste afgang tidligst kl. 18.30.

— Returflyvninger med et og samme luftfartsselskab til Kirkenes.

— Flyvninger med et og samme luftfartsselskab mellem andre lufthavne og Hammerfest i henhold til kravene i denne meddelelse.

Kirkenes

— Mandag-fredag kombineret skal den udbudte pladskapacitet være på mindst 750 pladser både til og fra Kirkenes.

— Flyvninger med et og samme luftfartsselskab mellem andre lufthavne og Kirkenes i henhold til kravene i denne meddelelse.

Vadsø

— Mindst ni daglige afgange og ankomster.

— Mandag-fredag kombineret skal den udbudte pladskapacitet være på mindst 1 125 pladser både til og fra Vadsø.

— Mindst tre returflyvninger med et og samme luftfartsselskab til Kirkenes uden mellemlandinger. Første ankomst i Kirkenes senest kl. 11.00, og sidste afgang fra Kirkenes tidligst kl. 19.00. Første ankomst i Vadsø senest kl. 11.30 og sidste afgang fra Vadsø tidligst kl. 18.30.

— Mindst to returflyvninger med et og samme luftfartsselskab til Alta. Første ankomst til Vadsø senest kl. 9.00. Første ankomst til Alta senest kl. 10.30. Sidste afgang tidligst kl. 14.00 fra Vadsø og tidligst kl. 15.00 fra Alta.

— Flyvninger med et og samme luftfartsselskab mellem andre lufthavne og Vadsø i henhold til kravene i denne meddelelse.

Vardø

— Mindst tre returflyvninger med et og samme luftfartsselskab til Kirkenes. Sidste afgang fra Kirkenes må tidligst finde sted seks timer efter første ankomst i Kirkenes.

— Mandag-fredag kombineret skal den udbudte pladskapacitet være på mindst 200 pladser både til og fra Vadsø.

Båtsfjord

Mindst fire daglige afgange og ankomster med garanti for følgende:

— Mindst to returflyvninger med et og samme luftfartsselskab til Kirkenes. Første ankomst i Kirkenes senest kl. 11.00 og sidste afgang fra Kirkenes tidligst kl. 19.00.

— Mindst to returflyvninger med et og samme luftfartsselskab til Vadsø. Første ankomst i Vadsø senest kl. 10.30 og sidste afgang fra Vadsø tidligst kl. 18.30.

— Returflyvninger med et og samme luftfartsselskab til Hammerfest.

— Flyvningerne skal planlægges, så der er tilslutning til mindst to ruter til og fra Tromsø.

Berlevåg

Mindst tre daglige afgange og ankomster med garanti for følgende:

— Returflyvninger med et og samme luftfartsselskab til Kirkenes. Første ankomst i Kirkenes senest kl. 11.00 og sidste afgang fra Kirkenes tidligst kl. 19.00.

— Returflyvninger med et og samme luftfartsselskab til Vadsø. Første ankomst i Vadsø senest kl. 10.30 og sidste afgang fra Vadsø tidligst kl. 18.30.

— Returflyvninger med et og samme luftfartsselskab til Hammerfest.

— Flyvningerne skal planlægges, så der er tilslutning til mindst to ruter til og fra Tromsø.

Mehamn

Mindst fire daglige afgange og ankomster med garanti for følgende:

— Mindst to returflyvninger med et og samme luftfartsselskab til Hammerfest. Første ankomst i Hammerfest senest kl. 8.30, og sidste afgang i begge retninger tidligst kl. 17.00.

— Mindst to returflyvninger med et og samme luftfartsselskab til Vadsø. I begge retninger skal sidste afgang tidligst finde sted kl. 16.00.

— Returflyvninger med et og samme luftfartsselskab til Alta.

— Returflyvninger med et og samme luftfartsselskab til Kirkenes.

— Flyvningerne skal planlægges, så der er tilslutning til mindst to ruter til og fra Tromsø.

Honningsvåg

Mindst fire daglige afgange og ankomster med garanti for følgende:

— Mindst to returflyvninger med et og samme luftfartsselskab til Hammerfest. Første ankomst i Hammerfest senest kl. 8.30, og sidste afgang i begge retninger tidligst kl. 17.00.

— Mindst to returflyvninger med et og samme luftfartsselskab til Vadsø. I begge retninger skal sidste afgang tidligst finde sted kl. 16.00.

— Returflyvninger med et og samme luftfartsselskab til Kirkenes.

— Flyvningerne skal planlægges, så der er tilslutning til mindst to ruter til og fra Tromsø.

Krav for lørdag-søndag

Følgende krav gælder for lørdag og søndag kombineret:

— Kapaciteten skal være mindst 110 pladser til og fra Alta, mindst 150 pladser til og fra Hammerfest, mindst 150 pladser til og fra Kirkenes og mindst 225 pladser til og fra Vadsø.

— Minimumsantal afgange og ankomster skal svare til mindst det daglige antal fra mandag til fredag for Hammerfest, Vadsø, Vardø, Båtsfjord, Berlevåg, Mehamn og Honningsvåg.

— Mindst to returflyvninger med et og samme luftfartsselskab Honningsvåg-Hammerfest.

— Der skal tilbydes en pladskapacitet på mindst 40 pladser mellem Vardø og Kirkenes i begge retninger.

— Returflyvninger med et og samme luftfartsselskab til Vadsø fra Båtsfjord, Berlevåg, Mehamn og Honningsvåg.

— Returflyvninger med et og samme luftfartsselskab til Hammerfest fra Båtsfjord, Berlevåg og Mehamn.

— Returflyvninger med et og samme luftfartsselskab Vadsø-Alta.

— Returflyvninger med et og samme luftfartsselskab Kirkenes-Alta.

— Antallet af tilslutninger til flyruter til og fra Tromsø skal svare til mindst det daglige antal fra mandag til fredag for Båtsfjord, Berlevåg, Mehamn og Honningsvåg.

Følgende krav gælder for både lørdag og søndag:

— Afgang fra og ankomst til hver af lufthavnene Vadsø, Vardø, Båtsfjord, Berlevåg, Mehamn, Honningsvåg, Hammerfest, Kirkenes og Alta.

— Returflyvninger med et og samme luftfartsselskab på ruten Vadsø-Hammerfest.

— Returflyvninger med et og samme luftfartsselskab på ruten Vadsø-Kirkenes.

— Forbindelse til og fra Tromsø for Båtsfjord, Berlevåg, Mehamn og Honningsvåg.

3.1.2 Flykategori

De anvendte fly skal være godkendt til mindst 15 passagerer.

3.2. Hasvik-Tromsø t/r, Hasvik-Hammerfest t/r og Sørkjosen-Tromsø t/r

3.2.1 Der gælder følgende krav til hyppighed, pladskapacitet, ruteføring og fartplaner for Hasvik-Tromsø t/r og Hasvik-Hammerfest t/r.

Kravene gælder året rundt.

Hasvik-Tromsø t/r:

— Mindst to daglige returflyvninger mandag-fredag, hvoraf mindst en er planlagt, så der er tilslutning til flyruten Tromsø-Oslo.

— Mindst en daglig returflyvning om søndagen, som er planlagt, så der er tilslutning til flyruten Tromsø-Oslo.

— Mandag-fredag skal første ankomst til Tromsø finde sted senest kl. 10.00 og sidste afgang fra Tromsø tidligst kl. 13.30.

— I begge retninger skal mindst en af de krævede daglige afgange fra mandag til fredag være uden mellemlanding. De øvrige kan have maksimalt to mellemlandinger, hvoraf den ene kan indeholde et flyskift, såfremt ventetiden ikke er længere end 45 minutter, og det samme luftfartsselskab betjener hele ruten til og fra Tromsø.

Hasvik-Hammerfest t/r:

— Mindst en daglig returflyvning fra mandag til fredag med første ankomst i Hammerfest senest kl. 8.30 og afgang fra Hammerfest tidligst kl. 14.30.

Pladskapacitet:

— Der skal på ugebasis tilbydes mindst 120 pladser både til og fra Hasvik på ruterne Hasvik-Tromsø og Hasvik-Hammerfest tilsammen.

— Den tilbudte pladskapacitet skal tilpasses efter de beslutninger, der er truffet af Transport- og Kommunikationsministeriet, jf. bilag A til denne meddelelse.

3.2.2 Der gælder følgende krav til hyppighed, pladskapacitet, ruteføring og fartplaner for Sørkjosen-Tromsø.

Kravene gælder året rundt. Forpligtelsen omfatter daglig flyvning i begge retninger.

Hyppighed:

— Mindst to daglige returflyvninger fra mandag til fredag.

— Mindst to returflyvninger lørdag-søndag kombineret.

Pladskapacitet:

— I begge retninger skal der udbydes mindst 175 pladser mandag-fredag kombineret og mindst 35 pladser lørdag-søndag kombineret.

— Den tilbudte pladskapacitet skal tilpasses efter de beslutninger, der er truffet af Transport- og Kommunikationsministeriet, jf. bilag A til denne meddelelse.

Ruteføring:

— De krævede flyvninger skal være uden mellemlandinger.

Fartplaner:

De krævede flyvninger skal planlægges, så der er tilslutning til flyruten Tromsø-Oslo.

Endvidere gælder følgende for de krævede flyvninger fra mandag til fredag:

— Første ankomst i Tromsø senest kl. 9.30 og sidste afgang fra Tromsø tidligst kl. 18.00.

— Første afgang fra Tromsø senest kl. 11.30 og sidste afgang fra Sørkjosen tidligst kl. 17.00.

3.2.3 Flykategori

De anvendte fly skal være godkendt til mindst 15 passagerer.

4. FØLGENDE SPECIFIKATIONER GÆLDER FOR ALLE RUTER

4.1 Tekniske og driftsmæssige betingelser

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. For yderligere oplysninger rettes henvendelse til:

Luftfartstilsynet (Civil Aviation Authority), P O Box 243, N-8001 Bodø tlf. + 47 75 58 50 00

4.2 Priser

Den højeste basispris for en fuldt fleksibel enkeltbillet (maksimumspris) må i det driftsår, der starter den 1. april 2007, ikke overstige følgende beløb i NOK:

Til Alta Berlevåg Båtsfjord Hammerfest Honningsvåg Kirkenes Mehamn Vadsø Vardø Fra Alta — 1 083 1 054 477 937 1 054 1 083 1 054 — Berlevåg 1 083 — 384 953 642 760 384 642 — Båtsfjord 1 054 384 — 953 760 642 477 598 — Hammerfest 477 953 953 — 642 1 054 836 1 054 — Honningsvåg 937 642 760 642 — 1 054 477 953 — Kirkenes 1 054 760 642 1 054 1 054 — 905 384 505 Mehamn 1 083 384 477 836 477 905 — 792 — Vadsø 1 054 642 598 1 054 953 384 792 — — Vardø — — — — — 505 — — —

Der gælder ingen maksimumspris, hvis denne ikke er anført i tabellen.

Hasvik — Tromsø 1 018 Hasvik — Hammerfest 477 Sørkjosen — Tromsø 541

For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset for tolvmånedersperioden frem til den 15. februar samme år som offentliggjort af Norges Statistiske Kontor (http://www.ssb.no).

Luftfartsselskabet er forpligtet til at udbyde billetter til en pris, der ikke overstiger maksimumsprisen gennem alle de salgskanaler, der tilhører luftfartsselskabet.

Maksimumsprisen gælder også for billetter, der tilbydes af andre selskaber, der opererer inden for flykoncernen. Flyselskabet er ansvarligt for disse selskabers overholdelse af kravene.

Maksimumsprisen omfatter alle afgifter og gebyrer til myndighederne samt alle andre tillæg, som flyselskabet beregner sig ved udstedelse af billetterne.

Luftfartsselskabet skal overholde de til enhver tid gældende aftaler om indenrigsflyvning og tilbyde alle rabatter, som indgår i disse aftaler.

5. SUPPLERENDE BETINGELSER EFTER EN UDBUDSPROCEDURE

Efter en udbudsprocedure, der begrænser adgangen til ruterne til et enkelt luftfartsselskab, gælder følgende supplerende betingelser:

Billetpriser:

— Alle tilslutningsbilletter til og fra andre flyruter skal tilbydes på lige vilkår for alle luftfartsselskaber. Tilslutningsbillet til og fra andre flyruter, som beflyves af tilbudsgiver, er undtaget fra denne bestemmelse, forudsat at billetprisen udgør højst 40 % af den fuldt fleksible billetpris.

— Der kan hverken optjenes eller indløses bonuspoint fra bonusordninger.

— Der ydes socialt betingede rabatter efter de retningslinjer, der er fastsat af Norges Transportministerium, jf. bilag B til denne meddelelse.

Transferbetingelser:

— Alle betingelser, der stilles af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og gennemgående check-in af billetter og bagage, skal være objektive og ikke-diskriminerende.

6. ERSTATNING OG OPHÆVELSE AF TIDLIGERE FORPLIGTELSER TIL OFFENTLIG TJENESTE

Disse forpligtelser til offentlig tjeneste erstatter tidligere forpligtelser offentliggjort i De Europæiske Fællesskabers Tidende C 294 af 4. december 2003 for:

— Ruterne mellem Kirkenes, Vadsø, Båtsfjord, Berlevåg, Mehamn, Honningsvåg, Hammerfest og Alta og ruten Vardø-Kirkenes t/r

— Hasvik-Tromsø t/r, Hasvik-Hammerfest t/r og Sørkjosen-Tromsø t/r.

7. OPLYSNINGER

Yderligere oplysninger kan fås ved henvendelse til:

Ministeriet for Transport og Kommunikation PO Box 8010 Dep. N-0030 Oslo Tlf. + 47 22 24 83 53, fax + 47 22 24 56 09

BILAG A JUSTERING AF PLADSKAPACITET/PLADSUDBUD — KAPACITETSJUSTERINGSKLAUSUL 1. Formålet med kapacitetsjusteringsklausulen Formålet med kapacitetsjusteringsklausulen er at sikre, at operatørens pladskapacitet/tilbud af pladser tilpasses ændringer i markedsbehovet. Hvis der sker en markant stigning i passagertallet, og det overstiger de nedenfor specificerede grænser for andelen af solgte pladser på et hvilket som helst tidspunkt (belægningsprocenten), skal luftfartsselskabet øge antallet af udbudte pladser. På samme måde kan operatøren reducere de tilbudte pladser, hvis der sker et markant fald i passagertallet. Se nærmere i punkt 3. 2. Perioder, hvor belægningsprocenten skal måles Belægningsprocenten undersøges og fastsættes i perioderne fra 1. januar til 30. juni (inkl.) og fra 1. august til 30. november (inkl.). 3. Betingelser for at ændre kapacitet/antal tilbudte pladser 3.1 Betingelser for at øge kapaciteten 3.1.1 Kapaciteten/pladsudbuddet skal øges, når den gennemsnitlige belægningsprocent på de enkelte ruter, som forpligtelsen til offentlig tjeneste dækker, er over 70 %. Hvis den gennemsnitlige belægningsprocent på ovennævnte ruter overstiger 70 % i en af perioderne, der omtales i afsnit 2, skal operatøren øge kapaciteten/pladsudbuddet med mindst 10 % på disse ruter, senest fra starten af næste IATA-sæson. Kapaciteten/pladsudbuddet skal øges, så den gennemsnitlige belægningsprocent ikke overstiger 70 %. 3.1.2 Når kapaciteten/pladsudbuddet øges i henhold til ovenstående, kan den nye kapacitet, såfremt operatøren ønsker det, udføres med luftfartøj med mindre pladskapacitet end angivet i det oprindelige udbud. 3.2 Betingelser for reduktion af kapaciteten 3.2.1 Kapaciteten/pladsudbuddet kan reduceres, når den gennemsnitlige belægningsprocent på de enkelte ruter, som forpligtelsen til offentlig tjeneste dækker, er under 35 %. Hvis den gennemsnitlige belægningsprocent på ovennævnte ruter ligger under 35 % i en af perioderne omtalt i punkt 2, kan operatøren reducere kapaciteten/pladsudbuddet med højst 25 % på disse ruter fra første dag efter ovennævnte perioders udløb. 3.2.2 På ruter med over to daglige flyvninger i hver retning skal en reduktion af kapaciteten i overensstemmelse med 3.2.1 ske ved at begrænse antallet af flyvninger. Denne regel kan kun fraviges, hvis operatøren anvender et luftfartøj med større pladskapacitet end det minimumskrav, der er angivet i den pålagte forpligtelse til offentlig tjeneste. I så fald kan luftfartsselskabet anvende mindre fly, forudsat at pladskapaciteten ikke er under det minimum, der er angivet i den pålagte forpligtelse til offentlig tjeneste. 3.2.3 På ruter med kun en eller to daglige flyvninger i hver retning kan en reduktion af antallet af tilbudte pladser kun ske ved anvendelse af fly med mindre pladskapacitet end angivet i den pålagte forpligtelse til offentlig tjeneste. 4. Procedurer for ændringer i kapaciteten 4.1 Norges Ministerium for Transport og Kommunikation er i henhold til gældende lovgivning ansvarlig for godkendelsen af luftfartsselskabets forslag til fartplaner, herunder ændringer i kapaciteten. Der henvises til Norges transport- og kommunikationsministeriums cirkulære N-3/2005, som er vedlagt udbudsmaterialet. 4.2 Hvis kapaciteten/pladsudbuddet reduceres i henhold til 3.2, skal et forslag til en ny fartplan rundsendes til de berørte amtsråd, som skal have tilstrækkelig tid til at afgive en udtalelse, inden ændringen træder i kraft. Hvis den foreslåede nye fartplan omfatter ændringer, som strider mod ethvert andet krav end antallet af flyvninger og pladskapaciteten, jf. forpligtelsen til offentlig tjeneste, skal den nye fartplan forelægges for Transport- og Kommunikationsministeriet til godkendelse. 4.3 Hvis produktionen skal øges i henhold til 3.1, skal der indgås en fartplansaftale om den nye kapacitet/nye antal udbudte sæder mellem operatøren og amtet (amterne) i dets (deres) egenskab af relevant administrativ enhed. 4.4 Hvis der skal tilbydes en ny kapacitet i overensstemmelse med 3.1, og der ikke kan opnås enighed mellem operatøren og amtet (amterne) som den relevante administrative enhed i henhold til 4.3, kan operatøren anmode om Transport- og Kommunikationsministeriets godkendelse i henhold til 4.1 af en ny fartplan for den nye kapacitet/det nye antal udbudte pladser. Dette betyder ikke, at operatøren kan anmode om godkendelse af en fartplan, der ikke medfører den krævede forøgelse af kapaciteten. Der skal ligge vægtige årsager til grund for fartplaner for en ny kapacitet/et nyt antal tilbudte pladser, der adskiller sig fra de betingelser, som amtet (amterne) som den relevante administrative enhed i henhold til 4,3 kan tilslutte sig, for at ministeriet kan godkende operatørens forslag. 5. Uændret økonomisk kompensation ved ændring af kapaciteten 5.1 Operatørens økonomiske kompensation forbliver uændret, når produktionen øges i henhold til 3.1. 5.2 Den økonomiske kompensation til operatøren forbliver uændret, når kapaciteten reduceres i henhold til 3.2.